בשבוע שעבר כתבנו שאחד מאנשי הקבוצה של מכבי אשדוד דיבר על העובדה שלא משנה אם הקבוצה במשבר או לא, היא צריכה להתחיל לדאוג לגבי המיקום הטבלה.
אמש (א') הגיע הפד רביעי ברציפות להפועל אילת באשדוד וקבע, אשדוד במשבר, אשדוד רחוקה מהיכולת הטובה שהיא הפגינה לפני כחודשיים.
מה הסיבה? כנראה שיש הרבה. אבל נדמה שמשהו כבה באשדוד. כאשר צ'ארלס תומאס היחיד שמגיע למשחקים האחרונים, אמש הוא קלע 36 נק'!! לבד והשאיר את אשדוד במשחק, היתר פשוט לא הגיעו.
בתקופה האחרונה, חזרו באשדוד להתמקד בכל מה שהיה רע בשנים האחרונות, במסביב, כן מאמן לא מאמן, שחקנים, למי שייך הקרדיט בהצלחה, מי אשם בכישלונות.
השחקנים מקיימים שיחות בינהם, ההנהלה עם השחקנים ועם המאמן, בקיצור הכל רק לא כדורסל. וכרגע אשדוד צריכה קודם כל לשפר את רמת הכדורסל שלה, כל היתר זה פשוט שטויות.
באשדוד סימנו את המשחק מול הפועל אילת כמשחק שחייבים לנצח בו, אז סימנו. אשדוד נראית כמו קבוצה שבאה לשחק בשביל הכיף, הולך? יופי. לא הולך? אף אחד לא מתאמץ יותר מידי.
באשדוד צריכים לחשוש מהיכולת והירידה בטבלה, שכן הפועל ת"א המחודשת נושפת בעורף וגם המקום השמיני בסכנה.
משחק אדיר של צ'ארלס תומאס, שהיה בלתי ניתן לעצירה, לא הספיק כיוון ואף אחד מהמקומיים לא הגיע למשחק.
אייזאה סוואן היה חלש עם אחוזים נוראיים מהשדה. דיאנטה גארט היה אנמי ולא מורגש וכך גם הישראלים. במחזור הבא מחכה לאשדוד משחק חוץ קשה מאוד בחיפה ובקבוצה חייבים למצוא דרך לעצור את הצניחה.
הישראלים שוב לא היו במשחק עם 18 נקודות כולם יחד דיאנטה גארט באחד המשחקים החלשים שלו קלע 2 נקודות.
אילת פתחה מצוין את המשחק והציגה הגנה נהדרת, כשהיא עוצרת את אשדוד על 0 נקודות בשלוש הדקות הראשונות. דיאנדרה קיין שפתח בחמישייה הראה שהוא בא להוכיח את עצמו ופתח חזק.
אשדוד הצליחה לחזור מהר למשחק בזכות סלים של אייזאה סוואן וצ'ארלס תומאס. אחרי החטאה אחת, עמית שמחון צלף 2 שלשות רצופות והוסיף אסיסט נהדר לאלאדה אמינו ואילת הצליחה לפתוח מעט את ההפרש 24-19.
אילת המשיכה לרוץ והצליחה לקלוע באחוזים טובים, בעיקר בזכות התעוררות של קאליף ווייאט. תומאס המשיך להיות דומיננטי ולא רק מתחת לסלים.
הסנטר קלע גם 2 שלשות, ששמרו את אשדוד חזק במשחק. שמחון, שפתח טוב את המשחק, החטיא שתי שלשות רצופות והוסיף עבירה, שהורידה את ההפרש לנקודה בלבד. ווייאט המשיך להפעיל את החברים ומסר אלי אופ לאמינו ואילת ירדה למחצית ביתרון 40-37.
כמו ברבע הראשון, גם הפעם אשדוד פתחה רע את הרבע וקלעה 3 נקודות בארבע וחצי הדקות הראשונות.
אפיק ניסים התעורר והוביל את אילת לראשונה במשחק ליתרון דו ספרתי. תומאס המשיך להיות היחיד שמשחק באשדוד והצליח לצמק עד ל-8 נקודות, אך ווייאט ואמינו המשיכו את הריצה והשיגו יתרון שיא של 20 נקודות עם סל ועבירה של רוס לפני סיום הרבע השלישי. שלשה של תומאס בבאזר צימקה מעט 70-53.
הרבע האחרון היה גארבג' טיים אחד ארוך. חניכיו של עודד קטש שמרו על טווח ביטחון מהצהובים ובדקות האחרונות המאמן נתן לצעירים להרגיש קצת את הפרקט.
חניכיו של צביקה שרף המשיכו להיות מחוץ למשחק ונקודות האור החיובית המשיכה להיות תומאס, ששבר את שיא העונה שלו - 72:90 בסיום.
קלעו לאשדוד: צ'ארלס תומאס 36 נק', אייזאה סוואן 12 נק' (0 מ-3 לשתיים, 3 מ-11 לשלוש), יהונתן שולדבראנד 7 נק', נאור שרון 6 נק'.
קלעו לאילת: אלאדה אמינו 18 נק' ו-8 רב', אלישי כדיר 17 נק' ו-10 רב', קאליף ווייאט 15 נק' ו-7 אס', אפיק ניסים 14 נק', עמית שמחון 8 נק' ו-10 ריב'.